kardosdrur/scandi-wiki huggingface dataset:
Michael Kamp

Michael Kamp (født i 1974) er en dansk forfatter, der debuterede i 2006 med første bind i fantasy-serien Bobs Saga.

Han voksede op i Holbæk og dimitterede i 2002 som folkeskolelærer. Han underviste de større elever på Tune Skole, men arbejder i dag som nattevagt.

Moderne Asetro, der er hans første fagbog og rettet mod folkeskolens overbygning, er en gennemgang af den gamle tro i moderne tid. Debutserien Bobs Saga er ikke inspireret af den nordiske mytologi, men derimod af forfattere som Terry Pratchett.

Fordærv handler om elever, der rådner op og dør bagest i klasselokalet.

"Hvor de gamle visner" handler om livet på et ældrecenter, fortalt på en spændende og uhyggelig måde.

Bibliografi

Romaner 
 Bobs Saga 1: Tørre tæsk og springskaller (2006)
 Bobs Saga 2: Elvere og andre halv-trolde (2007)
 Fordærv (2007)
 Hvor de gamle visner (2008)
 Bobs Saga 3: I mørke er alle helte grå (2009)
 Moln – Jorden Husker (2011)
 Bunker 137 (2011)
 Hospitalet (2013)
 Samlerne (2014)
 Nekromathias - Bedemandens hemmelighed (2015)
 Nekromathias - Alt godt fra graven (2015)
 Nekromathias - Gas og gespenster (2015)
 Nekromathias - Død ved daggry (2016)
 Nekromathias - Rædslernes hus (2017)
 Nekromathias - Tarme og tentakler (2017)

Noveller 
 Cornelia – novelle i antologien Horror.dk (2008)
 Backpacker – novelle i samlingen Velkommen til dybet (2011)
 Homo Arachnida – novelle i antologien Den nye koloni (2011)
 Telefonfis (2011)

Fagbøger 
 Moderne Asetro (2008)

Eksterne henvisninger 
 Officiel hjemmeside
 Michael Kamp biografi hos Dansk Horror Selskab
 Fortællingen må ikke blive moraliserende – Interview på Fortællingen.dk (2007)
 Hedningens genkomst – Interview i Berlingske Tidende (2005)

Børnebogsforfattere fra Danmark
Dansksprogede forfattere fra Danmark
Modtagere af Niels Klim-prisen for Science Fiction
Science fiction-forfattere fra Danmark
Mandlige forfattere i det 21. århundrede
Ruy López de Segura

Ruy López de Segura (født 1530 i Zafra ved Badajoz i Spanien – død 1580) var katolsk præst og skakspiller. 

Han vandt verdens første internationale skakturnering, som blev afholdt i Madrid i 1560. Under en rejse til Italien i 1571 slog han to af de stærkeste italienske mestre, Giovanni Leonardo di Cutri og Pablo Boi, som dog fik revanche i 1575 ved den spanske konge Felipe 2.'s hof. På grund af sine resultater regnes Ruy Lopez også af mange for uofficiel skakverdensmester.

Ruy López skrev bogen Libro de la invención liberal y arte del juego del Axedrez, som regnes for den første lærebog i skak efter de nugældende regler for skakspillet og introducerede gambit-begrebet, hvor man ofrer en eller flere brikker for at opnå fordel. Han anvendte bl.a. spansk åbning, som på engelsk normalt kaldes Ruy Lopez, og kongegambit.

Eksterne henvisninger 

 
 Ruy Lopez-biografi på Rookhouse.com 

Skakspillere fra Spanien
Ekranoplan

Et ekranoplan (: Экраноплан) er et vinget luftfartøj, der svæver over vandoverfladen i få meters højde på en luftpude skabt mellem fartøjet (og dets vinger) og en underliggende plan overflade, såsom fladt land eller stille vand. Navnet stammer fra russisk, idet de største af slagsen er blevet udviklet af det daværende Sovjetunionen, med klare militære hensigter.

Luftpudeeffekten er så kraftig at vingerne kan gøres meget kortere end hvad der er nødvendigt for tilsvarende store fly, hvilket kan give dem et pudsigt udseende af en stor flyvebåd med det meste af vingerne savet af. Tilsvarende, med en motorkraft på linje med almindelige fly, kan et ekranoplan gøres større og bringes til at transportere meget større laster.

Sovjetunionen byggede en række forskellige modeller, men udviklingen af denne teknologi er på det nærmeste gået i stå.

Flyvemaskiner
Luftfartøjer
Kasper Nielsen

Kasper Nielsen (født 9. juni 1975 i Hillerød) er en dansk håndboldspiller, der spiller for Ribe-Esbjerg HH. Han har tidligere spillet i den tyske Bundesligaklub SG Flensburg-Handewitt, men han vendte tilbage til GOG Svendborg TGI, som han også har spillet for tidligere. Han blev sammen med resten af Danmarks håndboldlandshold europamester 2008 ved EM i Norge, hvor han sammen med Lars Jørgensen udgjorde et bomstærkt midterforsvar. 

Kasper Nielsen begyndte sin karriere i Team Helsinge som tiårig, og ti år senere skiftede han til Helsingør IF, inden han i 1997 flyttede til GOG. Her var han med til at vinde tre danmarksmesterskaber samt tre pokalsejre. I 2001 rejste han til Flensburg, men her fik han ikke så stor succes og rejste efter blot en sæson tilbage til GOG. I 2005 skiftede han igen til Flensburg, og denne gang fik han bidt sig fast i førsteholdstruppen. Han er en hårdtskydende bagspiller, der primært i angrebet spiller back, men i de senere år er han i højere grad blevet brugt som en meget stærk midterforsvarer, mens han som regel bliver skiftet ud, når hans hold er i angreb.

Fra GOGs konkurs til sommeren 2010 spillede Kasper Nielsen for Faaborg HK i 1. division

For Danmark nåede Kasper Nielsen 30 U-landskampe, hvor han scorede 130 mål. Han debuterede på A-landsholdet i 1995, men var ikke inde i landsholdsvarmen i mange år. Under Ulrik Wilbek fik han efterhånden spillet sig til en fast plads, men det store gennembrud kom først ved EM i 2008. Her blev han efter turneringen af de fleste aviser nævnt blandt holdets fem bedste spillere. Han har nu spillet 129 landskampe og scoret 273 mål.

Under sin deltagelse i Stjernetræf fik han øgenavnet Hulk, af de andre mandlige og kvindelige deltagere, grundet sin utrolige styrke, som bl.a. blev bevist ved at han i programmet bar 4 sandsække, med hver 25 kilo i.

Eksterne henvisninger 

 
Spillerprofil hos REHH 

Håndboldspillere fra Danmark
Personer fra Hillerød
Håndboldspillere fra SG Flensburg-Handewitt
Håndboldspillere fra GOG
Håndboldspillere fra Faaborg HK
Håndboldspillere fra Bjerringbro-Silkeborg
Håndboldspillere fra Helsingør IF
Olympiske håndboldspillere fra Danmark
Isenach

Isenach er en flod i  den tyske delstat Rheinland-Pfalz, og en af Rhinens bifloder  fra venstre med en længde på 30 km. Den har sit udspring i Diemersteiner Wald i Pfälzer Wald og løber gennem byerne Frankenthal og Bad Dürkheim, før den munder ud i Rhinen ved Bobenheim-Roxheim. 

Rhinens bifloder
Floder i Rheinland-Pfalz
Lars Krogh Jeppesen

Lars Krogh Jeppesen (født 5. marts 1979 i Hvidovre) er en tidligere dansk håndboldspiller og nuværende træner. Han var en høj og stærk venstre back og en glimrende forsvarsspiller.

Professionel karriere 

Lars Krogh Jeppesen indledte sin karriere i Avedøre IF i 1987, og ti år senere skiftede han til Team Helsinge. Efter tre år her, hvor han også fik debut på landsholdet, skiftede han til SG Flensburg-Handewitt i 2000. Han spillede fire sæsoner for nordtyskerne, inden han blev hentet til FC Barcelona. Her blev det to sæsoner, efterfulgt af en sæson i THW Kiel, inden han i 2007 blev fristet af et tilbud fra Bjerringbro-Silkeborg. Lars Krogh har i sin karriere i flere perioder været plaget af skader, og især opholdet i Kiel blev af den grund lidt af en fiasko. Med sine klubber har han vundet Champions League to gange (2005 med FC Barcelona og 2007 med THW Kiel), to tyske mesterskaber (2004 med  SG Flensburg-Handewitt og 2007 med Kiel), det spanske mesterskab i 2006, Europacup for pokalvindere i 2001 med Flensburg samt flere pokalmesterskaber.

Med sin store højde og sit hårde skud blev Lars Krogh Jeppesen tidligt udtaget til landsholdene, og han har spillet 26 Y-landsholdskampe og 28 U-landsholdskampe, inden han allerede som 19-årig fik sin A-landsholds-debut. Også her er skaderne kommet i vejen for det helt store gennembrud, men han har været med ved flere slutrunder i 2000'erne. Han har været med til at vinde to EM-bronzemedaljer (2002 og 2004) samt ikke mindst guldmedaljerne fra EM i 2008. Pr. januar 2008 har han spillet 125 landskampe og scoret 361 mål.

Desuden var han med til at vinde både EM- og VM-guld med U-landsholdet i 1998/1999.

Andre aktiviteter 
Lars Krogh Jeppesen deltog i 2020 i sæson 17 af Vild med dans, hvor han dansede med den professionelle danser Malene Østergaard. Danseparret røg ud af konkurrencen, som det første par.

Referencer

Eksterne links
THW Kiel profile

Håndboldspillere fra Danmark
Personer fra Hvidovre
Håndboldspillere fra FC Barcelona Handbol
Håndboldspillere fra Kolding IF
Håndboldspillere fra Bjerringbro-Silkeborg
Håndboldspillere fra SG Flensburg-Handewitt
Håndboldspillere fra THW Kiel
Rødt

Rødt () er et norsk revolutionært socialistisk og marxistisk politisk parti, der blev grundlagt 11. marts 2007 som en fusion af Arbeidernes kommunistparti og Rød Valgallianse (RV). Den trotskistiske organisation Internasjonale Sosialister tilsluttede sig senere partiet. Lederen af partiet er Marie Sneve Martinussen, der afløste  Bjørnar Moxnes i juli 2023.

Partiet arbejder ifølge sin stiftelseserklæring for "et samfund hvor frihed, økonomisk retfærdighed, international solidaritet og hensynet til naturen er sat i centrum".

Grundet den norske valglov figurerede RV stadig på stemmesedlerne ved kommunalvalgene i 2007. I Risør kommune blev Knut Henning Thygesen ved et direkte valg den første og hidtil eneste borgmester, der repræsenterer Rødt. Partiet er per 2019 repræsenteret i Stortinget med én repræsentant, samt i fire fylkesting og 33 byråd.

Partiet har ca 5.900 medlemmer. Dets ungdomsorganisation hedder Rød Ungdom, og partiet samarbejder med Enhedslisten i Danmark.

Eksterne henvisninger 
 Rødts hjemeside

Kilder 

Politiske partier i Norge
Etableret i 2007
Mikkel Aagaard

Mikkel Holm Aagaard (født 26. november 1979 i København) er en tidligere dansk håndboldspiller der indstillede karrieren i april 2010. Han har spillet på Danmarks håndboldlandshold og var med på holdet der vandt EM i Norge 2008.

Mikkel Aagaard har spillet i en lang række klubber, siden han startede sin karriere i FIF. Han har blandt andet spillet i Virum, Team Helsinge, Bjerringbro FH, Viborg HK og Skjern Håndbold samt i Torrevieja, Bidasoa Irun og Portland San Antonio i Spanien. Han sluttede sin klubkarriere i MT Melsungen i den tyske bundesliga.

Han var med på de talentfulde årgange, der på danske ungdomslandshold i slutningen af 1990'erne dominerede de internationale mesterskaber, og Mikkel Aagaard har guldmedaljer fra Y-EM, U-EM og U-VM. Han fik A-landsholdsdebut i 2000. Han vandt bronze og guld ved EM i håndbold 2006 og 2008 og nåede 59 kampe inden han selv meldte fra pga. en skade, der gjorde han ikke kunne spille håndbold på professionelt plan længere.

Eksterne henvisninger 
 

Håndboldspillere fra Danmark
Håndboldspillere fra Viborg HK
Håndboldspillere fra FIF
Håndboldspillere fra Team Helsinge
Håndboldspillere fra Skjern Håndbold
Litten Hansen

Litten Hansen (født 24. december 1944 i Videbæk) er en dansk skuespiller, instruktør, direktør og tidligere skuespilchef og folketingsmedlem.

Litten Hansen rejste til København som 16-årig og fik arbejde på et rejsebureau. Siden blev hun student i 1965 fra Statens Kursus og var næsten færdig som cand.mag. i samfundsfag fra Københavns Universitet i 1971, da hun kom ind i teaterverdenen. Hun startede på elevskolen ved Fiolteatret og blev uddannet skuespiller i 1974. I de følgende år spillede hun bl.a. på Husets Teater og fungerede også som instruktør. 

Inden da var hendes politiske interesse vakt; Udover at være en del af Anti-Apartheid Komiteen, Vietnam-bevægelsen, sekretær for Plum-fonden og meget andet, blev hun i 1968 medlem af Venstresocialisternes hovedbestyrelse og blev i 1975 valgt til Folketinget for partiet. I 1977 skiftede hun Christiansborg ud med Københavns Rådhus, da hun blev medlem af Borgerrepræsentationen. Efter kort tid valgte hun imidlertid at udtræde af Borgererpræsentationen, og i 1979 meldte hun sig ud af partiet. Litten Hansen var bl.a. utilfreds med, at partiet trods hendes store personlige stemmetal valgte en mand til den borgmesterpost, som hun mente skulle tilfalde hende. 

I 1978 var hun blevet medlem af Dansk Skuespillerforbunds bestyrelse. Hun var forbundets formand fra 1982 til 1991. Under Litten Hansens ledelse blev organisationen mere indflydelsesrig og omfattede efterhånden samtlige aktive skuespillere. Litten Hansen blev i 1991 udnævnt til skuespilchef for Det Kongelige Teater. Det vakte en del opsigt; flere mente ligefrem, at hun ikke besad de tilstrækkelige kunstneriske visioner. Teatrets publikumstal steg. Samme år medvirkede Litten Hansen i DR's dramaserie Ugeavisen, som bodegaservitrice. Chefposten forlod Hansen i 1993, da teatrets nye bestyrelse ønskede en anden linje. I 1993 blev hun ansat som leder af Arte Booking, men også den stilling havde hun kun et år. Fra 1995 til 1999 var Litten Hansen formand for Statens Teaterråd og i 1994 blev hun ansat som administrerende direktør i Copy-Dan, der varetager danske kunstneres ophavsret.

Litten Hansen har desuden haft en række tillids- og bestyrelsesposter. Hun var 2000-2003 medlem af Det Kongelige Teaters bestyrelse. Hun har siden 2003 har været næstformand for Kunstrådet. Hun blev i 1999 udnævnt til Ridder af Dannebrog.

Filmografi 
 Ta' det som en mand, frue (1975)
 Barndommens gade (1986)
 Det forsømte forår (1993)
 Lykkevej (2003)

Tv-serier 
 Nana (1987)
 Kirsebærhaven 89 (1989)
 Ugeavisen (1990-1991)

Eksterne henvisninger 
 

Skuespillere fra Danmark
Teaterinstruktører fra Danmark
Teaterledere fra Danmark
Erhvervsfolk fra Danmark
Personer fra Videbæk
Folketingsmedlemmer i 1970'erne
Riddere af Dannebrog
Foreningsformænd fra Danmark
Tidligere folketingsmedlemmer fra VS
Medlemmer af Københavns Borgerrepræsentation i 1900-tallet
Personer i Kraks Blå Bog
Personer i Dansk Kvindebiografisk Leksikon
Kriterium

Et kriterium er et krav eller et princip som bruges ved bedømmelse af noget. 

Et kriterium kan også anvendes i følgende betydninger:

 Kriterium (hestevæddeløb) - væddeløb for unge heste
 Criterium - cykelløb
Eisensteins kriterie
Eulers kriterie
Weyls kriterie
Gerard Piqué

Gerard Piqué Bernabeu (født 2. februar 1987 i Barcelona, Catalonien, Spanien) er en spansk tidligere fodboldspiller, der frem til november 2022 spillede for FC Barcelona som center-back.

Karriere 
Piqué spillede i sine tidlige år for FC Barcelona, men rejste som 17-årig til England, hvor han skulle spille for Manchester United. Her spillede han i en del sæsoner, men fik aldrig succes på førsteholdet. I sommeren 2008 købte Barcelona ham tilbage, for at styrke midterforsvaret. Der gik ikke længe før Piqué fik en fast plads på førsteholdet i det centrale forsvar sammen med Carles Puyol.

Gerald Piqué spillede fra 2009 på det spanske landshold og var også her fast mand sammen med Puyol. Verdensmesterskabet i 2010 blev hans første deltagelse i en slutrunde med landsholdet. 11. august 2018 annoncerede Piqué, at han havde spillet sin sidste landskamp for Spanien, hvor det blev til 102 landskampe og 5 mål.

Titler

FC Barcelona 

 La Liga: 2008–09, 2009–10, 2010–11, 2012–13, 2014–15, 2015–16, 2017–18
 Copa del Rey: 2008–09, 2011–12, 2014–15, 2015–16, 2016–17, 2017–18, 2020-21
 Spansk Super Cup: 2009, 2010, 2011, 2013, 2016, 2018
 UEFA Champions League: 2008–09, 2010–11, 2014–15
 UEFA Super Cup: 2009, 2015
 FIFA VM for klubhold: 2009, 2011, 2015

Manchester United 

 Premier League: 2007–08
 FA Community Shield: 2007
 UEFA Champions League: 2007–08

Privatliv 
Han har siden 2010 været sammen med den verdensberømte colombianske sangerinde Shakira. De har i øvrigt fødselsdag på den samme dato, dog er Shakira 10 år ældre. De fik den 23. januar 2013 en søn., og den 29. januar 2015 blev de forældre til deres anden søn. De gik fra hinanden i juni 2022.

Det er Gerard Piqué, der lægger stemme til Pirate King-figuren i den catalanske udgave af filmen The Pirates! In an Adventure with Scientists.

Referencer

Eksterne henvisninger 

 
 Profil af Gerard Piqué  på FCBarcelona.com 
 Fakta om Gerard Piqué på Golst.com 

Fodboldspillere fra Catalonien
Fodboldspillere fra Spanien
Fodboldspillere fra Manchester United F.C.
Fodboldspillere fra Real Zaragoza
Fodboldspillere fra FC Barcelona
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Verdensmestre i fodbold
Personer fra Barcelona
Engle for evigt

EngleForEvigt er en sanggruppe bestående af tvillingerne Mikael og René Amdi Hansen fra Viborg. De blev kendte for deres optræden i tv-programmet X-Factor, hvor de sang James Blunt-nummeret Wisemen. De nåede til anden runde af programmet, hvor dommeren Lina Rafn sendte dem hjem.

Deres deltagelse gjorde dem straks til mikroberømtheder. De turnerede i 2008 og 2009 rundt på diskotekerne i Danmark. De har været i Aftenshowet og De Sorte Spejdere; ligesom der har været interviews, artikler og ikke mindst debat om og med dem i blandt andet Ekstra Bladet, BT, Information og Se og Hør.
 
Opmærksomheden og debatten skyldes dels deres helt specielle stil, der er kendetegnet ved at de synger synkront, stående overfor hinanden som et spejlbillede. Dels at de at de ikke har lagt skjul på, at de har ADHD og at René også har epilepsi.

De har siden 2009 trukket sig lidt tilbage fra rampelyset for at hellige sig at lære spille på guitar og selv begynde at skrive musik. Februar 2016 udkom deres numre Oki-Doki, Høndruphus og Tvillinger i takt og tone, den sidste er lavet som en titelmelodi til programmet der blev sendt på DR1 i 2016.

De har deltaget i programmet tvillinger på DR2.

Drengene har også været til audition i programmet Elsk mig i nat.

De udtalte til Aftenshowet i 2016, at det der med konkurrencer ikke længere rigtigt var noget for dem, de vil hellere skrive musik og optræde live.

Musikgrupper fra Danmark
Timring Kirke

Timring Kirke er en gammel middelalderkirke. Den er udateret, men er formentlig fra 1100-tallet. I 1773 blev kirken restaureret af Møltrups ejere og et lille tårn fjernet.

I 1919 blev kirken gennemgribende restaureret ved arkitekt Harald Lønborg-Jensen, hvorved to sideskibe samt kirketårn blev bygget til kirken. Den er dermed blevet en korskirke. Et nyt Frobenius-orgel blev indviet 1992.

Til venstre for hovedindgangen er et stort glug-hul. Under pesten i 1346 kunne de smittede stå udenfor og kigge ind i kirken og således også få glæde og gavn af gudstjenesten.

En del af kirkegården – mod nord – er fredet. Se også det specielle område, Møltrup optagelseshjems cirka 100 begravelsespladser.

Eksterne kilder og henvisninger 
 Timring Kirke hos KortTilKirken.dk

Kirker i Herning Kommune
Kirker i Viborg Stift
Kirker i Ringkøbing Amt
Elementaranalyse

En elementaranalyse er en metode til kvantitativt at bestemme en kemisk forbindelses indhold af forskellige grundstoffer (og dermed bestemme dets empiriske formel) samt nogle gange også isotopsammensætningen eller blot kan den kvalitative sammensætning bestemmes. Metoden ligger inden for analytisk kemi.

Kendes den molare masse kan også molekylformlen bestemmes.

Analytisk kemi
Keldet

Keldet (tysk: Kehlet) ligger i Sønderjylland og er en bebyggelse i den nordlige del af Haderslev Kommune. Kommunen befinder sig i Region Syddanmark. På den sønderjyske dialekt udtales navnet "kehlet". 

Stedet er opkaldt efter hovedgården Keldet, der efter genforeningen i 1920 blev udstykket til husmandssteder (små landbrugsejendomme). Denne bebyggelsesform er endnu fremherskende i området, omend der i dag kun drives landbrug fra et fåtal af ejendommene.

Lokaliteter i Haderslev Kommune
Lokaliteter i Sønderjylland (under den danske stat)
Savona

Savona er en vigtig havneby, der ligger mellem Genova og den franske grænse på den italienske riviera. Savona er hovedby i provinsen af samme navn. Savona var førhen en af hovedbyerne i den italienske jernindustri, men lever i dag af turisme og transport.

En af de mest kendte tidligere indbyggere i Savona var navigatøren Christopher Columbus som dyrkede agerbrug i området mens han nedskrev sine rejseoplevelser. ”Columbus’ hus”, et sommerhus, er placeret i bakkerne bag Savona, og ligger mellem planteafgrøder og frugttræer. Dette er blot en af de mange beboelser i Liguria som er associeret med Columbus.

Referencer

Eksterne henvisninger 

Havnebyer i Italien
Byer i Liguria
Hydrofyt

Ordet hydrofyt er en neologisme, som er dannet af græsk hydor (= "vand") + phyton (= "plante"). En hydrofyt er altså en planteart, som er tilpasset livet i vand. Det gælder oprindelige havplanter (alger og tangplanter), det gælder de ferske vandes arter, og det gælder endelig også de forholdsvis få, højere planter, som er søgt tilbage til havbunden.

Se også
 Vandplanter

Botanik
Nydannelser
Eskild Hansen Bech

Pottemageren Eskild Hansen Bech (1775-1832) er født i Rønne, Bornholm. Han kom i lære hos Johannes Spietz på fajancebrikken i Storegade i Rønne.

Eskild Hansen Bech til Gudumlund 
Eskild Hansen Bech arbejder efter fajancefabrikken i Storegades lukning i 1797 dels hos Johannes Spietz i dennes private pottemagerværksted dels som selvstændig pottemager. Han får borgerskab som pottemager 27. maj 1800, men flytter sammen med sin kone og børn i 1805 til Gudumlund sydøst for Aalborg, hvor han skal være mester i den næsten nyopførte Stentøjs- og fajancefabrik.

Eskild Hansen Bech til Øland 
I 1813 startede Bech som leder på Øland i Limfjorden. Her oprettede han sammen med Ole Tønder Lange, Oksholm, et pottemagerværksted ved navn Øland Fajancefabrik, som hans sønner Hans og Jens Bech kunne overtage efter hans død i 1832 og til den ophørte i 1850. I 1826-1832 kulminerer produktionen med omkring 40.000 stk. lertøj årligt.

Pottemagerværkstedet på Øland efter Eskild Hansen Bechs død 
Sønnerne Hans og Jens overtager pottemagerværkstedet efter Eskild Hansens død i 1832. Da de hurtigt bliver uenige om driften, flytter Jens i 1834 til Hygum Sogn i Ringkøbing Amt, hvor der oprettes pottemagerværksted. Siden oplærte Jens sin søn, Ole Christian, som pottemager. 
Produktionen på Øland stagnerede herefter og ophørte omkring 1841, huset med pottemagerværkstedet brændte omkring 1880.

Museer, hvor hans brugskunst befinder sig 
Eskild Hansen Bechs arbejder kan ses på: 
 Nationalmuseet og Kunstindustrimuseet, København
 Bornholms Museum, Rønne
 Aalborg Historiske Museum, Aalborg
 Den Gamle By, Århus
 Ehlers Lertøjssamling v. Museum Sønderylland, Haderslev

Kilder 
 Jens Møller Gregersen: Øland. S. 232-241 + Vendsyssel Årbog 1973.
 Bente Tornehave: Gammelt bornholmsk lertøj – og de bornholmske pottemagere. 
 Bodil Tornegade: Fajancefabrikken i Storegade, Bh. Samlinger II række bd. 10 s. 9-83. 
 Kai Uldall: Gammel dansk Fajance – Fra fabrikker i kongeriget og Hertugdømmerne s. 86-100 + 208-209 + 225. 
 Chr. Brønnum: Fabriksanlæggene ved Gudumlund. s. 52-80.

Eksterne henvisninger 
 

Keramikere fra Danmark
Personer fra Rønne
VR6-motor

VR6 er en 6-cylindret motor, sammensat af to 3-cylindrede rækkemotorer.

Denne motortype er indtil videre kun anvendt af Volkswagen i følgende modeller:

Golf III, Vento og Passat: , 12 ventiler, ,  (kode: AAA)
Sharan: , 12 ventiler, ,  (kode: AMY)
Corrado: , 12 ventiler, ,  (kode: ABV)
T4: , 12 ventiler, ,  (kode: AES)
Golf 4 og Bora: , 24 ventiler, ,  (kode: AQP, AUE, BDE)
Passat: , 24 ventiler, ,  (kode: AXZ) 
Passat 3,6 L (3597 cm), 24 ventiler, 220 kW (300 hk), 350 Nm (kode BWS)

VAG-motorer
Stempelmotorkonfigurationer
Lalandia Billund

Lalandia Billund eller blot Lalandia er et dansk feriecenter, der ligger i Billund i Jylland tæt ved Legoland Billund Resort. Lalandia Billund åbnede den 24. april 2009, og det er en del af Lalandia A/S, som siden 2004 har været ejet 100 % af Parken Sport & Entertainment. Selskabet driver også det oprindelige Lalandia Rødby fra 1988.

Lalandia Billund dækker over 10.000 m2 og det er Skandinaviens største vandland.

Badelandet inkluderer adskillige vandrutschebaner, hvoraf den længste er 168 m lang og kostede 8 mio. kr. at opføre. Den åbnede d. 28. maj 2015.

Til feriecentret findes 1500 huse, som kan lejes til overnatning, og stedet kan rumme op til 2000 personer på én gang.

Lalandia Billund siden 2012 været blandt de 10 mest besøgte attraktioner i Danmark og i 2021 havde stedet  450.000 besøgende og var derved det 5. mest besøgte sted på listen.

Referencer

Eksterne henvisninger 
 Lalandia.dk
 Lalandia Billund

Billund
Feriecentre i Danmark
Vandlande
Forlystelsesparker i Danmark
Etableret i 2009